cyanic-selkie/wikianc huggingface dataset:
Bror
Kjende brør
Mange grupper av brør er blitt kjende som dette, særleg dersom dei held på med liknande ting. Nokre døme er Grimm-brørne, Wright-brørne og Marx-brørne.
Brør opptrer litterært mellom anna i Brødrene Karamasov av Dostojevskij og i forteljingane om «Bror min» av Kjell Aukrust.
Den siste viking (fleirtyding)
Omgrepet den siste viking vert brukt om ein person med hardbalen framferd eller livsstil.
Det kan og vise til:
Soga om Eirik den vidfarne
Eirik den vidfarnes saga (Eireks saga víðförla) er ein fornaldarsaga om ein nordmann, Eirik Throndssønn frå Trondheim, som ville reisa verda rundt for å finna den staden som heidenske menn kalla Odainsaker, og som dei kristne kalla Paradiset.
Reisa gjekk via Danmark, der han fekk følgja av ein kongson som òg heitte Eirik, til Miklagard, og vidare til India før han drog attende.
Sagaa om Eirik den vidfarne vart skriven ned av den islandske presten Jon Tordsson (Jon prestr Þórðar son) på slutten av dei to Olavssagaene i Flateybok. Denne boka vart skriven på Island heilt på slutten av 1300-talet og sannsynlegvis fullført 1394.
Ole Jørgensen
Ole Jørgensen var ein tenestemann og politikar frå Vennesla i Vest-Agder. Han var stortingsrepresentant frå Vest-Agder og for Arbeidarpartiet i 1954-65.
Ole Jørgensen var son til ein fabrikkarbeidar og småbrukar. Han gjekk Søgne landbruksskule 1916-18, og arbeidde dei neste ni åra på gard, anlegg og med vegbyggjing. I 1927 fekk han jobben som forretningsførar i Vennesla herad, noko seinare vart han trygdesjef i kommunen. Han var formann Trygdekasselaget for Vest-Agder i åra 1935-55.
Jørgensen var medlem i Øvrebø heradsstyre 1924-25. Frå 1928 til 1959 var han så med i heradsstyret i Vennesla, ordførar i tida frå 1945 til -55. I tillegg til å vere medlem i heradsstyret, var han formann 1928-40 i arbeidstilsynet, 1929-35 i jordstyret, 1929-34 i arbeidsløysenemnda og 1931-35 i skulestyret.
Ved stortingsvalet hausten 1953 vart Jørgensen vald til stortingsrepresentant for Arbeidarpartiet i Vest-Agder, attvald 1957 og 1961. På Stortinget var han medlem i Administrasjonskomiteen 1954-57, Samferdslekomiteen 27.1.-8.10.1958 og sidan i Kyrkje- og undervisningskomiteen til han forlet tinget i 1965.
Kuchenspitze
Kuchenspitze er ein 3 148 meter over havet høg fjelltopp aust i Verwallfjella i Tirol i Austerrike. Fjelltoppen er den nest høgste i fjellmassivet.
Andreas Madlener og Julius Volland kleiv i 1877 til topps som dei fyrste menneska. Kuchenspitze har aldri vore mykje besøkt, det krevst både klatreerfaring og det er ein strabasiøs tur.
Lahti-renna 1990
Dei årlege internasjonale skirenna i Lahti 1990 vart avvikla dagane frå 1. til 4. mars 1990. Den norske troppa sikra seg tre triumfar. Bjørn Dæhlie vann det individuelle langrennet og Knut Tore Apeland kombinertrennet, medan Solveig Pedersen, Inger Helene Nybråten, Anne Jahren og Trude Dybendahl sigra i kvinnestafetten. I dei to spesialhopprenna vann fyrst Franz Neuländtner og dagen etter Andreas Felder, begge frå Austerrike. Sovjetunionens Jelena Välbe kom fremst av fire landskvinner i det individuelle kvinnelangrennet, og Italia vann spurten i 4 x 10 km stafett for menn.
30 km
<br style="clear:both;" />
4 x 10 km stafett
<br style="clear:both;" />
Hopprenn, normalbakke
<br style="clear:both;" />
10 km
<br style="clear:both;" />
4 x 5 km stafett
<br style="clear:both" />
Beatmusikk
Beatmusikk, britisk beat eller Merseybeat (etter band frå Liverpool og det nærliggande området ved Merseyelva) er ein pop- og rockesjanger som utvikla seg i Storbritannia tidleg i 1960-åra. Beatmusikk er ei blanding av rock and roll (hovudsakleg gitarstilen til Chuck Berry og tempoet til artistar som Buddy Holly), doo-wop, skiffle og R&B. Sjangeren var opphavet til mange av banda i den britiske bølgja som herja dei amerikanske poplistene frå 1964, og vart ein modell for mange viktige utviklingar innan pop og rock, som formatet i rockegruppa med solo- og rytmegitar, bassgitar og trommer.
Røyne kyrkje
Røyne kyrkje (eller Røine kyrkje) på Vingrom skal ha stått litt nord for noverande Røine gård. Tunet låg der inntil på 1700-talet. Området vart planert rundt 1970, og det finst ikkje synlege restar etter kyrkja i dag. Kyrkja er omtala i eit skinnbrev frå 1407, og det går fram av skinnbrev frå 1344 og 1411 at Rise var prestegard. .
Dagfinn Skre, som har skrive om området sin kyrkjearkeologi, meiner at den beskjedne størrelsen på gardane i området tyder på at kyrkja har vore oppført som fellesprosjekt snarare enn som høgendekirke på den største garden. Utsjånaden til kyrkja synest å vere ukjend.
Det er reist eit minnealtar nær den gamle kyrkjestaden, der det iblant vert halde friluftsgudstenester.
Regionen Gjirokastër
Hovudstaden i regionen er Gjirokastër.
Kommunar og kommunaleiningar
Etter kommunereforma i 2014 er dei tidlegare landkommunane og bykommunane i dag kommunaleiningar i dei nye kommunane:
Antitragus
Antitragus er ei bruskfold på øyremuslingen, den synlege delen av øyret. Han ligg rett ovanfor øyreflippen og peikar framover. Den er skild frå tragus av incisura intertragica.
NM i symjing 1965
Noregsmeisterskapen i symjing 1965 vart avvikla i Frognerbadet i Oslo dagane frå 6. til 8. august 1965. Meisterskapen omfatta 18 individuelle tevlingar, likt fordelt mellom kvinner og menn, og dessutan tre stafettar, to for menn og ein med kvinner.
Antitragus
Antitragusmuskelen er ein intrinsisk muskel som oppstår i den ytre delen av antitragus.
NM i symjing 1965
Kongepokalane vart tildelt Ida Bjerke frå Bergens Svømmeclub og Ulf Gustavsen frå Oslo Idrettslag. Bjerke fekk pokalen for noregsrekorden i 200 meter bryst, Gustavsen for rekord i 400 meter fri.
Antitragus
Antitragus er eit typisk trekk hjå patteyr, og kan vere mykje større i nokre artar, særleg skinnvengjer.
NM i symjing 1965
100 m fri
<br style="clear:both;" />
400 m fri
<br style="clear:both;" />
200 m rygg
<br style="clear:both;" />
200 m bryst
<br style="clear:both;" />
200 m butterfly
<br style="clear:both;" />
400 m medley
<br style="clear:both;" />
Sviktstup
<br style="clear:both;" />
Kunststup
<br style="clear:both;" />
800 m fri
<br style="clear:both;" />
100 m butterfly
<br style="clear:both;" />
Glåmdal tingrett
Glåmdal tingrett er ein samanslått førsteinstansdomstol (2006) under Eidsivating lagdømme. Tingretten ligg på Kongsvinger i Hedmark fylke og dekker kommunane Kongsvinger, Sør-Odal, Nord-Odal, Eidskog og Grue. Domstolen består av to dommarar og to dommarfullmektigar. Embetsleiar etter samanslåinga er sorenskrivar Lars Mæhlumshagen.
Rossosj
Rossosj (russisk Россошь) er ein by i Voronezj oblast i Russland med om lag 60 000. Han ligg rundt 170 km sør for Voronezj, nær grensa til Ukraina.
Byen vart grunnlagd på 1600-talet av Peter den store og fekk bystatus i 1923.
Sofratikë
Sofratikë (gresk Σωφράτικα, Sofrátika) er ein landsby i regionen Gjirokastër i Albania. Etter ei admininistrasjonsreform i 2014 er landsbyen hovudsete i kommunen Dropull.
Hedmarken tingrett
Hedmarken tingrett er ein førsteinstansdomstol under Eidsivating lagdømme. Tingretten ligg på Hamar i Innlandet fylke og dekker kommunane Hamar, Ringsaker, Stange og Løten. Domstolen består av sorenskrivar Ola P. Svor, fire dommarar og to dommarfullmektigar.
Ásmundar saga kappabana
Soga om Åsmund krigarbane - Ásmundar saga kappabana er ein islandsk fornaldersaga om krigaren Åsmund frå første halvdel av 1300-talet. Ein finn soga i manuskriptet Holm 7, 4to i Kungliga Biblioteket i Stockholm. Det er i hovudsak ein nordisk versjon av den tyske Hildebrandslied (Songen om Hildebrand), men det har òg henta stoff frå Tyrvingsyklusen.
Handling
Sagaen fortel at hunarkongen Hildebrand hadde ein son som heitte Helge. Han var gift med Hild, dotter av den svenske kongen Buðli. Helge og Hild hadde ein son som vart fostra opp hos bestefar sin og fekk namnet Hildebrand etter han.
Hildebrand vart ein stor krigar og høvding for hunarane. Faren hans Helge fall i kamp og morfaren hans, den svenske kongen Budli, vart drepen av ein dansk konge som heitte Alf. Denne Alf tok òg Hildebrand si mor, Hild, til fange og gav ho til Aki, som ho fekk sonen Åsmund med.
Då Hildebrand fekk vita om døden til far sin drog han til Danmark og drap Aki. Men Aki hadde ei dotter som Åsmund bela til. Prinsessa lova å gifta seg med Asmund om han hemna faren og drap Hildebrand.
For å drepa Hildebrand, drog Åsmund til Sachsen der Hildebrand og berserkane hans herja. Gjennom ein serie holmgangar som tok fleire dagar, overvann Åsmund alle krigarane til Hildebrand.
Då Hildebrand fekk høyra om dette, kom berserksinnet over han og i fullt raseri drap han sin eigen son. Så drog han opp Rhinen for å møta Åsmund og når dei møttest byrja dei å slåst. Dei kjempa hardt i lang tid til Hildebrand vart alvorleg såra og sverdet hans brakk. Då fortalde Hildebrand at dei var halvbrør og bad han om å gravleggja han i kleda hans.
I verket Gesta Danorum 7: IX.2-X.1, fortel Saxo Grammaticus ei hovudsak identisk saga, men alle namna er endra og Hildebrand vert kalla Hildiger.
Chains on You
«Chains on You» (norsk 'lenkjer om deg') er ein popsong av den gresk-armenske songaren Athena Manoukian. Songen skulle ha vore det armenske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. Manoukian har skrive songen saman med DJ Paco, og songen vart utgjeven for digital nedlasting 14. februar 2020.
Eurovision Song Contest
«Chains on You» skulle ha representert Armenia i Eurovision Song Contest 2020, etter at Athena Manoukian vann den armenske songtevlinga Depi Evratesil 15. februar 2020. Vinnaren av denne tevlinga får representere Armenia i Eurovision Song Contest. «Chains on You» var favoritten hos både den internasjonale jurygruppa og den armenske jurygruppa, men songen vart berre nummer tre i telefonavrøystinga.
Burkhard Christoph von Münnich
Burkhard Christoph Graf von Münnich var ein tyskfødd ingeniør, feltmarskalk og politikar i russisk teneste. Han var greve av Det tysk-romerske riket.
Bakgrunn
Münnick var av ei opphavleg dansk adelslekt, då faren Anton Günther von Münnich vart adla av den danske kongen Christian IV som offiser og dikeansvarleg.
I russisk teneste
I 1721 tok han teneste som ingeniørgeneral i den russiske hæren, leia av Peter den store. Ei av dei første oppgåvene hans var å ferdigstille den kostbare Ladoga-kanalen som hadde vore under bygging i meir enn ti år. Deretter leia han utbygginga av hamna i Kronstadt og festningsverka i Riga. Då Peter II vart tsar i 1727, vart Münnick utnemnd til generalløytnant og året etter vart han utnemnd til russisk greve. Under Anna av Russland auka han sin politiske innverknad.
I 1732 vart han utnemnd til feltmarskalk og leiar av krigsrådet, det høgste militære organet i Russland. Her stod han for ei reorganisering av den russiske hæren og grunnla eit kadettkorps for å sikre rekrutteringa av nye offiserar.
Chains on You
Eurovision Song Contest
I januar 2020 vart Armenia trekt ut til å delta i den andre semifinalen av Eurovision Song Contest. Semifinalen skulle ha vore arrangert i Rotterdam Ahoy torsdag 14. mai. På grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dimed aldri delteke i Eurovision Song Contest.
Burkhard Christoph von Münnich
Krigsmerittar
Etter ei lengre kringsetjing, inntok han under den polske arvefølgjekrigen byen Danzig frå polske og franske styrkar i 1734. Deretter slo han ned uroer i Warszawa og hadde kommandoen over dei russiske styrkane som var retta mot Det osmanske riket.
I 1736 byrja den russisk-austerrikske tyrkarkrigen der hans militære renomme for alvor vart lagt. Etter å ha rykt fram langs svartehavskysten frå Krim og inntok Otsjakiv i Ukraina i 1737 etter ei lengre kringsetjing. I 1739 vann han eit større slag ikkje langt frå Khotyn og inntok byen. Han etablerte deretter ein sterk posisjon i Moldava. PÅ denne tida engasjerte han seg meir i russisk politikk, særleg gjennom rivalisering med Ernst Johann von Biron, hertugen av Kurland og diplomaten Heinrich Johann Friedrich Ostermann.
Eksil i Sibir
Den politiske verksemda hans tok ein brå slutt ved palassrevolusjonen i 1741 som førte Elisabeth av Russland til makta. Han vart arrestert då han var på veg mot grensa og dømt til døden. På sjølve skafottet vart avrettinga avbroten og han vart i staden send til Pelym i Sibir.
Rehabilitert
Her budde han heilt til Peter III av Russland rehabiliterte han under sine berre seks månader som tsar. Peter III sin etterfølgjar, Katarina II engasjerte den aldrande feltmarskalken som leiar av hamnene til Russland mot Austersjøen. Etter at han døydde fire år seinare, vart han gravlagt ved godset sitt ikkje langt frå Dorpat. Gravstaden vart likevel øydelagt av dei sovjetiske styresmaktene.
Det russiske 34. dragonregiment er kalla opp etter han.
Sterling White Halibut
Sterling White Halibut AS er eit selskap med forretningskontor i Hjelmeland i Rogaland. Selskapet er 100 % ått av Marine Harvest, har ein aksjekapital på 10 millionar kroner og 38 tilsette. Selskapet driv kommersielt oppdrett og marknadsføring av kveite under varemerket Sterling. Selskapet vart oppretta i 2001.
Kveita blir oppdretta i dei djupe fjordane i Ryfylke i Rogaland. Det tek fire til fem år før fisken er klar til slakt og sal til restaurant- og forbrukarmarknaden.
Fernanda Nissen
Petra Gregorine Fernanda Holst Nissen var ei norsk kvinnesakskvinne, litteratur- og teaterkritikar og arbeidarpartipolitikar.
Virke
Fernanda Nissen vaks opp i eit borgarleg miljø i Kragerø, men utvikla seg til sosialist i den politiske orienteringa si. Det politiske arbeidd starta i den borgarlege kvinnerørsla. Nissen arbeidde for Norsk Kvinnesaksforening og var med i diskusjonsforeninga Skuld. I 1889 var ho ein sentral person i Fyrstikkarbeidarstreiken i Kristiania og vart aktiv i Arbeidarpartiet.
FK Žalgiris
Futbolo klubas Žalgiris eller FK Žalgiris er ein litauisk fotballklubb som spelar i A lyga. Han spelar heimekampane sine på LFF stadionas i Vilnius.
Går her og håper
«Går her og håper» er ein singel av Hans Petter Hansen, gjeven ut i 1977. Songen er skriven av Lars Chr. Sande.
Melodi Grand Prix 1977
«Går her og håper» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk av Hans Petter Hansen i semifinalen «Sørlandet», som omfatta Rogaland, Vest-Agder og Aust-Agder. Bidraget enda på andreplass med eit ukjend antal poeng, og gjekk ikkje vidare til finalen.
Stavenes
Stavenes er ein gard i Askvoll kommune i Vestland. Han ligg ytst i Stongfjorden. Staveneshamn ligg på Stavenes.
På Stavenes ligg det 30 gravrøyser og 11 helleristingar, som skriv seg frå tida 1800 f.Kr. til 500 e.Kr.
FK Žalgiris
Historie
Futbolo klubas FK Žalgiris blei stifta i 1947. Den gongen blei han kalla FK Dinamo Vilnius.
Stavenes
29. oktober 1929 grunnstøytte hurtigruteskipet DS «Haakon VII» ved Stavenes og velta 90 grader. Akterenden sokk, medan baugen låg langt inne på land. 18 personar omkom og 55 overlevde. I 1930 vart skipet slept til Bergen, og vart kondemnert og hogge opp.
FK Žalgiris
Spelarstall 2023-sesongen
Per 12. maj 2023.
Stavenes
23. juni 1943 vart to nordmenn, løytnant Anton Christopher Hagerup og kvartermeister og navigatør Just Wiide Meinche Friis, nedskotne på staden då dei i eit Mosquito-fly gjekk til åtak på ein tysk konvoi. To britiske flygarar vart også nedskotne der. Det er sett opp to minneplatar, og mellom dei står emblemet til Royal Air Force. I 1944 vart lasteskipa DS «Lynx» og DS «Tyrifjord» bomba av allierte fly utanfor Stavenes.
FK Žalgiris
Spelarstall 2023-sesongen
! colspan="9" bgcolor="#B0D3FB" align="left" |
Stavenes
Namnet Stavenes vart godkjent av Statens kartverk 1. januar 1985.
Roger Davies
Roger Davies er ein artistmanager og plateprodusent med ein lang karriere i musikkbransjen. Han byrja arbeidet sitt som scenearbeidar i Australia tidleg i 1970-åra og vart sidan manager for Sherbet (1972–79), Olivia Newton-John (1981–85), Tina Turner, Dalbello, Cher, Janet Jackson, Sade og Pink.
Fernanda Nissen
Virke
I avisa Social-Demokraten blei ho aktiv i både litteratur- og teaterarbeidet. Nissen var fast litteratur- og teaterkritikar for avisa frå 1892 til 1918. I tillegg til å arbeida som journalist omsette ho føljetongar. Nissen blei etter kvart vald inn i skulestyret i Kristiania (1908) og bystyret i (1910). Ho var engasjert i politiske saker knytte til barneheimar, aldersheimar, fødselsheimar, betre kår for jordmødrer og menneskelege butilhøve også for arbeidarklassen. Nissen var også medlem av tilsynsutvalet for Kristiania Kretsfengsel.
Albert Hammond
Albert Louis Hammond OBE er ein engelsk songar, låtskrivar og plateprodusent som voks opp i Gibraltar.
Mowi
Mowi (ose: MOWI), før 2019 kjend som Marine Harvest og før 6. februar 2017 som Pan Fish, er eit norsk sjømatselskap med hovudkontor i Bergen. Selskapet er verdas største oppdrettar av atlantisk laks og sysselset over 13 000 personar. Det har større føretak i Noreg, Skottland, Canada, Færøyane og Chile. Selskapet står for mellom 25 og 30 % av handelen med laks og aure på verdsmarknaden. making it the world's largest company in the sector.
Albert Hammond
Albert Hammond var ein av dei mest suksessrike låtskrivarane frå England i 1960- og 1970-åra, og har hatt ein lang karriere som plateartist.
Mowi
Selskapet fekk si noverande form etter ei stor utviding i 2006, då Pan Fish ASA fusjonerte med Marine Harvest N.V. og Fjord Seafood.
Albert Hammond
Biografi
Han var fødd i London i 1944, men familien kom frå det britiske Gibraltar. Dei hadde evakuert til London under andre verdskrigen. Hammond voks opp i Gibraltar og snakka både engelsk og spansk flytande.
Mowi
Historikk
Selskapet er eit resultat av ein fusjon mellom Pan Fish, Fjord Seafood og Marine Harvest. I juni 2005 kjøpte Geveran Trading Ltd., eit selskap som blir kontrollert av John Fredriksen, majoriteten av aksjane i det norske oppdrettsselskapet Pan Fish. I løpet av hausten 2005 kjøpte Fredriksen også det nederlandske oppdrettsselskapet Marine Harvest. Samstundes starta han oppkjøp av aksjar i norske Fjord Seafood. Før sommaren 2006 hadde Pan Fish kontroll over aksjane i Fjord Seafood, og fusjonen mellom dei tre selskapa kunne starta. Det nye selskapet heldt på namnet Pan Fish i eit halvt år, før det 1. januar 2007 endra namn til Marine Harvest. Fredriksen er hovudeigar i selskapet, med ein eigardel på 13,8 prosent. Frå 1. januar 2019 endra selskapet namn frå Marine Harvest til Mowi som eit ledd i selskapet sin merkevarestrategi.
Albert Hammond
Biografi
I tidleg alder byrja Hammond og spele i ein duo med venen Richard Cartwright kalla the Diamond Boys. Dei spelte inn dei to første songane til Hammond, «New Orleans» og «Fools in Love», som vart gjevne ut på singel på Parlophone. Duoen vann Circo-prisen i Madrid og dette skaffa dei platekontrakt med RCA Records, og dei gav ut ein EP med ein coverversjon av «What'd I Say». Gruppa vart oppløyst kort tid etter og Hammond og Cartwright flytta til England, der dei ei kort stund spelte i bandet Los Cincos Ricardos, som spelte inn singelen «Most Exclusive Residence for Sale». Eit anna medlem i bandet var Mike Hazelwood. Desse to, og andre samarbeidspartnarar som Scott English og Tony Macaulay. Ein song av Macaulay og Hammond, «Oklahoma Sunday Morning», vart spelt inn av Glen Campbell før han slo gjennom. Hammond og Hazelwood fekk den første suksessen sin med den britiske fjernsynsserien Oliver in the Overworld, som dei skreiv alle songane for, mellom anna «Gimme Dat Ding». Songen var lenge relativt ukjend før han vart meir kjend mot slutten av tiåret.
Mowi
Verksemd
Selskapet tilbyr eit breitt spekter av sjømatprodukt, og produserer ein firedel av all oppdrettslaks og -aure i verda. Mowi driv verksemda si i 25 land, og har om lag 13 000 tilsette globalt. Mowi er notert på Oslo Børs og aksjen inngår i OBX-indeksen. Etter at tidlegare konsernsjef Atle Eide trekte seg 1. september 2007, vart selskapet mellombels leia av Leif Frode Onarheim. 1. mars 2008 overtok Åse Aulie Michelet som toppsjef i Mowi. Ho trekte seg overraskande tilbake 23. mars 2010, etter ynskje frå styret, ho vart erstatta med noverande konsernsjef er Alf-Helge Aarskog.
Fernanda Nissen
Virke
Fernanda Nissen arbeidde hardt for opprettinga av husmorskular, og i 1916 blei Oslo kommunale Husmorskole oppretta på Grønland i Kristiania. I 1930 blei denne skulen flytta til Borggata 2b og lokala til den tidlegare Grønland gutte- og folkeskole. Skulen fekk seinare namnet Fernanda Nissen videregående skole.
Det andre store interesseområdet til Nissen var kulturpolitikk. Ho arbeidde for bygginga av Folketeatret, og var medlem av tilsynet for Deichmanske bibliotek frå 1914 til ho døydde.
I 1909 blei ho redaktør for det sosialdemokratiske tidsskriftet Kvinden. Nissen skreiv teateroversikter for kvinneblada Urd og Hjemmenes vel.
Familie
Nissen var gift to gonger, første gong med Venstremannen og redaktøren Lars Holst, som ho vart skild frå i 1895. Same året gifta ho seg med Oscar Nissen.
Ho var mor til forfattaren Helge Holst.
Albert Hammond
Biografi
Hammond byrja òg å arbeide som studiomusikar i London, og spelte på innspelingar av Dave Dee, Dozy, Beaky, Mick & Tich. I 1967 danna han, Hazelwood og venen deira Steve Rowland, gruppa Family Dogg, som fekk ein singel inn på singellista, «A Way of Life», i 1969. Gruppa vart oppløyst etter at debutalbumet deira selde dårleg. Hammond og Rowland skreiv òg musikk i lag og spelte inn fleire singlar saman under forskjellige namn. Hammond fekk ei rekkje hittar mot slutten av 1960-åra som låtskrivar, som «Little Arrows» av Leapy Lee i 1968; «Make Me an Island» og «You're Such a Good Looking Woman» av den irske songaren Joe Dolan i 1969 og 1970; «Good Morning Freedom» av Blue Mink i 1970; «Gimme Dat Ding» i ei innspeling av the Pipkins i 1970, som vart ein hit på begge sider av Atlanteren, og «Freedom Come, Freedom Go» av the Fortunes i 1971. Hammond song òg på det fjere albumet til Michael Chapman, Wrecked Again, i 1971 og arbeidde ei kort stund med the Magic Lanterns på innspelingar av songane hans og Hazelwood.
Hammond og Hazelwood enda opp i USA i samband med ein musikal, og her sleit han lenge med å skaffe seg ein platekontrakt. Han enda til slutt opp på eit nytt selskap, Mums, og dei gav ut singelen «It Never Rains in Southern California», som vart spelt inn med studiomusikarar frå øvste hylle i Los Angeles. Songen nådde femteplassen på singellista i USA og selde over ein million verda over. Dette vart den første av åtte hitsinglar Hammond fekk dei neste fem åra. Albumet med same namn kom ut same året, 1972. Andre songar på albumet var «Down by the River» og «If You Gotta Break Another Heart» -- som vart spelt inn av Cass Elliot i ein noko omskriven versjon - og «The Air That I Breathe». Sistnemnde var favoritten til Hammond på albumet og vart spelt inn som den siste store, internasjonale hitten til the Hollies. Det neste albumet til Hammond, The Free Electric Band selde noko dårlegare. Den neste hitten hans, «I'm a Train» kom ut i ei tid med stor aktivitet for Hammond. Han produserte innspelingar for Johnny Cash («Praise the Lord and Pass the Soup», skriven av Hammond-Hazelwood), samarbeidde med Richard Carpenter og John Bettis («I Need to Be in Love»), skreiv songar med Art Garfunkel, og ut av det sistnemnde prosjektet, spelte han inn det tredje albumet sitt, produsert av Garfunkel-produsenten Roy Halee. I midten av 1970-åra arbeidde han med produsenten Phil Ramone og samarbeidde med tekstforfattaren Hal David, og skapte ein stor hit med «99 Miles from L.A.».
Starbuckkrateret
Starbuckkrateret er eit lite, snøfyllt krater ved foten av vestsida av Mount Bursey-massivet i Marie Byrd Land. Det vart kartlagt av United States Geological Survey (USGS) frå landmålingar og flyfoto tekne av U.S. Navy i 1959-66. Krateret vart namngjeven av Advisory Committee on Antarctic Names (US-ACAN) etter James E. Starbuck i Bartol Research Foundation, som studerte kosmisk stråling ved Sørpolstasjonen i 1970.
Albert Hammond
Biografi
Sonen hans Albert Hammond jr. er gitarist og medlem av the Strokes.
Robåtrock
«Robåtrock» er ein song av Rune Larsen frå 1977. Songen er skriven av Nils Abrahamsen, Jon Steffensen og Øyvind Pedersen.
Melodi Grand Prix 1977
«Robåtrock» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk av Rune Larsen i semifinalen «Vestlandet», som omfatta Sogn og Fjordane og Hordaland. Bidraget vann med 558 poeng, og gjekk vidare til finalen. I finalen enda bidraget på andreplass med 59 poeng.
Jefferson City
Jefferson City er delstatshovudstad Missouri i USA, og hovudsete i fylket Cole County. Han ligg ved elva Missouri. Byen har 43 079 innbyggjarar (2010). Han er kalla opp etter den tredje presidenten av USA, Thomas Jefferson.
Historie
Byen blei peikt ut som ny delstatshovudstad då Missouri blei teken opp som eigen delstat i USA i 1821. Byen var først kalla Lohman's Landing, og eit forslag til nytt namn var «Missouriopolis», før ein blei einige om Jefferson City. Byen blei bygd opp spesielt med tanke på at han skulle vera delstatshovudstad, men fram til regjeringsbygningane stod klare fungerte St. Charles som hovudstad. Då delstatsforsamlinga flytta inn i 1826, budde det berre 31 familiar i byen. I 1833 brann capitol-bygningen, men fem år seinare var ein ny bygning ferdig.
Folkesetnad
Folkesetnadsutviklinga i Jefferson City:
Longitudinell studie
Ein longitudinell studie er ein tverrsnittstudie som går over lengre tid, der ein fylgjer dei same observasjonseiningane. Målet er å undersøkja utvikling og endring. Til dømes kan ein undersøkja observasjonseiningar som vert utsette for ein særskild påverknad, ein får dimed eit kvasieksperimentelt element ved forskingsdesignen sin. Ved longitudinelle studiar vert det enklare å få oversyn over hendingsgangen og ein kan koma eit steg nærmare å avklåra kva som er årsaka og kva som er verknaden.
Det vert skilt mellom prospektive og retrospektive longitudinelle studiar:
Ulemper
Ein veikskap med longitudinelle studiar er at utvalet kan vera lite samanliknbart om det til dømes i utgangspunktet var skilnad mellom observasjonseiningane som vart utsette for ein påverknad og dei som ikkje vart det. I somme tilfelle kan òg påverknaden som observasjonseiningar vert utsett for smitta over på dei som ikkje vart utsett direkte for påverknaden, dette gjer tala mindre samanliknbare. Somme gongar kan ein òg få systematisk bortfall av observasjonseiningar, til dømes i at det skal testast eit nytt produkt og mange ikkje er nøgde med det og sluttar å nytta det. Ein vil dimed missa data frå dei som ikkje var nøgde, medan dei som er meir nøgde vil verta overrepresentert blant dei som fullfører studien. Vidare kan det vera ei utfordring at sjølve målinga kan ha ein effekt på observasjonseiningane, til dømes kan individa kjenna seg meir nøgde for di forskarane observerer og stiller dei alle mogleg spurdagar om korleis dei har det og dimed får auka trivsel av di dei opplever å verta sett. Dette er ein implikasjon av Hawthorne-effekten.
Frengen kyrkje
Frengen kyrkje er ei kyrkje frå 1972 i Indre Fosen kommune i Trøndelag.
Byggverket er i tre og har 90 sitjeplassar. Det vart opphaveleg vigsla som gravkapell og sidan teke i bruk som kyrkje.
Svein Roald Hansen
Svein Roald Hansen er ein norsk politikar frå Arbeidarpartiet. Han har sete på Stortinget for Østfold fylke sidan 2001.
Hansen starta sin politiske karriere som politisk rådgivar for Gro Harlem Brundtland i 1993. Han vart vald inn på Stortinget frå Østfold i 2001 og vald på nytt i 2005 og 2009. Frå 2003 har han også vore leiar for Europarørsla. Hansen var ordførar i Fredrikstad i perioden 1995–1999. Han kom inn i kommunestyret i Borge i 1983, og heldt fram i Fredrikstad ved kommunesamanslåinga i 1994 og vart vald på nytt seinast i 2007.
Hansen har studert historie og statsvitskap og arbeidde som journalist, i NTB frå 1971 til 1974, deretter Oppland Arbeiderblad til 1978. Deretter var han redaksjonssjef i Demokraten frå 1978 til 1982 og så redaksjonssekretær i Oslo-redaksjonen til A-pressen fram til 1983.
Frå 1983 var han politisk rådgivar for Gro Harlem Brundtland på Stortinget, ein posisjon han seinare også hadde ved statsministerens kontor.
I perioden 1990–92 var Hansen redaktør i Sarpsborg Arbeiderblad, og frå 1999 til 2001 var han direktør for informasjon og samfunnskontakt i Hafslund ASA.
Biri stavkyrkje
Biri stavkirke vart truleg oppført på andre halvdelen av 1100-talet. Stavkyrkja stod, som dagens kyrkje, på Sigstad eller Biri prestegard (gnr. 26 = 132). Like etter reformasjonen skal ho ha vore ei stavkyrkje med heva midtparti og lågare sideskip og med eit treskipa, smalare, rektangulært kor. Kyrkja skal ha hatt svalgangar rundt om, og ein trur at ho hadde ein takryttar. Omkring 1660 fekk kyrkja «twende nye winger aff bindingswerck», noko som vanlegvis er å forstå som tverrarmar. Stavkyrkja vart avløyst av dagens kyrkje i 1777.
Gjenstandar frå stavkyrkja
Biri-madonnaen, ein treskulptur frå 1200-talet, befinn seg i mellomalderutstillinga i Historisk museum i Oslo, og det er laga ein kopi til dagens Biri kyrkje.
Lars Borg skar altartavle for kyrkja omkring 1703. Av denne er berre delar bevarte. Eit panel med et relieff av krossfestinga befinn seg i Norsk Folkemuseum, og eit panel med eit nattverdstablå er brukt opp at i altartavla i Nykirke kyrkje i Snertingdal. Eit par akantusvengjar frå tavla er i dagens Biri kyrkje, medan eit par evangelistfigurar som ein trur stammar frå tavla, er i Nykirke.
Ein døypefont som ein trur stammar frå stavkyrkja, er eigd av Mjøsmuseet.
Heinrich Carl von Schimmelmann
Heinrich Carl von Schimmelmann var ein tysk kjøpmann, greve og statsmann. Han var far til den danske statsmannen Ernst Heinrich von Schimmelmann. Han var òg utgjevar av Wandsbecker Bothe.
Heinrich Carl von Schimmelmann var fødd som kjøpmannson i Demmin i Pommern. Som kjøpmann i Dresden og kursachsisk accise-forpaktar bygde han opp ein betydeleg formue. Dermed kunne han opne eit handelshus i Hamburg og vart eigar av fleire gods i Holstein. I 1761 gjekk han som kommerseintendant i dansk teneste og vart 1762 opphøgd til friherre og 1779 til greve. 1762 bygde han Wandsbecker Schloss. Den viktige rolla han hadde for dansk økonomi var grunnlaget for at sonen seinare vart utnemnd til dansk finansminister.
Ikkje alle initiativa hans var uomstridde, korkje innføringa av tallotteri i København, Altona og Wandsbeck eller aukinga av papirpengar på København-børsen.
Endless Summer av Oceana
«Endless Summer» er ein song av den tyske songaren Oceana, frå det andre albumet hennar My House. Det er den offiselle kjenningsmelodien til Europameisterskapen i fotball 2012.
Storbyjungel
«Storbyjungel» er ein singel av Magne Høiland, gjeven ut i 1977.
«Storbyjungel» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk av Magne Høiland i semifinalen «Sørlandet», som omfatta Rogaland, Vest-Agder og Aust-Agder. Det er ikkje kjend kva for plassering og poengsum bidraget fekk, men det gjekk ikkje vidare til finalen.
Torbjørn Yggeseth
Biografi
Yggeseth tok examen artium i 1953 før han gjekk inn i Forsvaret der han utdanna seg til jagarflygar på flyskule i Canada. Seinare var han pilot og testflygar i SAS, der han arbeidde til han gjekk av med pensjon i 1994.
Yggeseth vann skiflygingsrennet i Kulm i 1959, og vart same året tildelt 'Sportsjournalistenes statuett' som «Årets idrettsnamn». Han vart nummer fem i hopprennet under vinter-OL 1960 i Squaw Valley. I 1963 vann Yggeseth hopprennet i Holmenkollen. Han kom på andreplass samanlagt i den tysk-austerrikske hoppveka både i 1962/63 og 1963/64, der han vann to av renna; i Bischofshofen i 1963 og i Oberstdorf 1963/64. Hans einaste NM-medalje var eit sølv i 1963, bak Torgeir Brandtzæg. Under Vinter-OL 1964 kom han på høvesvis 14. og 28. plass.
I 1965 kommenterte Yggeseth og Per Jorsett frå NM i hopp i Skuibakken. Yggeseth uttalte då at «selv for Engan er det ikke moro å hoppe etter Wirkola». Dette skal vere fyrste gongen dette uttrykket vart brukt.
Idrettsleiar. Ymse
Yggeseth var leiar for hoppseksjonen til Det internasjonale skiforbundet (FIS) frå 1982 til 2004. Han fekk mykje motbør då han i 2004 nekta kvinnelege hopparar å delta i skiflygingsrenn.
Yggeseth vart tildelt Holmenkollmedaljen i 1963, saman med Alevtina Koltsjina, Pavel Koltsjin og Astrid Sandvik. Han var æresmedlem av Det internasjonale skiforbundet, samt av Norges Skiforbund.
Thore Wølstad
Thore Olsson Wølstad var ein norsk gardbrukar, bankmann og politikar frå Gjesdal. Han var 1895-1903 og 1905-06 stortingsmann for Moderate Venstre frå Stavanger amt.
Wølstad var son til ein gardbrukar på Vølstad i Gjesdal. Han fekk eksamen 1870 frå Austrått landbruksskule, og arbeidde for det Det norske misjonsselskap frå 1876 til -94. Frå 1887 dreiv han gard på Øvre Tasta i Hetland herad, og frå 1906 var han med i styret for Noregs Bank si avdeling i Stavanger.
Wølstad var medlem i heradsstyret i Hetland frå 1886, ordførar 1892-93 og frå 1905 til 1912. Han var elles åstadskommissær og hadde ei rad tillitsverv.
Wølstad representerte Moderate Venstre på Stortinget frå 1895 til 1903. Opphavleg var han fyrste varamann til stortinget 1895-97, men då Ole Osmundsson Berge døydde straks etter valtinget, rykte Wølstad inn frå då 1895-sesjonen tok til. Han var i alle tingåra medlem i Næringskomite nr 2, sekretær i komiteen 1896-97. Bolken 1903-06 var han atter fyrste varamann frå Stavanger amt, møtte på tinget frå 15. mars 1905, då representanten Aasmund H. Vinje vart statsråd i den nyskipa Michelsen-regjeringa.
Ellie Greenwich
Eleanor Louise «Ellie» Greenwich var ein amerikansk popsongar, låtskrivar, og plateprodusent. Ho skreiv eller var medlåtskrivar på «Be My Baby», «Christmas (Baby Please Come Home)», «Da Doo Ron Ron», «Leader of the Pack», «Do Wah Diddy Diddy» og «River Deep, Mountain High», blant mange andre. Slik var ho med å forme og gjere jentegruppestilen populær tidleg i 1960-åra med grupper som The Ronettes, The Shangri-Las og The Crystals. I prosessen vart ho ein av dei mest respekterte poplåtskrivarane i denne perioden.
Biografi
I ungdomen brukte Greenwich fritida si i lokale platesjapper i heimstaden Hicksville i New York. Eigaren av butikkej introduserte Greenwich for somme talentspeidarar og etter kort tid var ho i studio og spelte inn ein singel for MCA under namnet Ellie Gaye. Singelen gjorde det dårleg, men ho traff tilfeldigvis låtskrivaren Jeff Barry i 1962 på ein fest, og etter kort tid byrja dei to å skrive songar i lag, og vart etter kvart eit ektepar. Etter å ha skrive songar i løpet av nokre få månader, fekk duoen ein avtale med den kjende Brill Building, der andre låtskrivarlag som Leiber og Stoller, King og Goffin, og Mann og Weil var i ferd med å få suksess. Greenwich og Barry vart teken under vengjene til Leiber og Stoller, og byrja å skrive og produsere for det kortvarige selskapet til Phil Spector, Philles. Det var i denne perioden at Greenwich skreiv nokre av dei mest kjende songane sine, som «Da Do Ron Ron» og «Be My Baby». Greenwich og Barry spelte òg inn eit album under namnet The Raindrops, og fekk ein hit med «The Kind of Boy You Won't Forget».
I 1964 slo Greenwich og ektemannen hennar seg saman med Leiber og Stoller for å skrive musikk for selskapet deira Red Bird. Det var med Red Bird at jentegruppestilen deira verkeleg vart forma av Greenwich, Barry, Leiber, Stoller og produsenten George «Shadow» Morton. Med songar for The Dixie Cups («Chapel of Love») og the Shangri-Las («Leader of the Pack»), produserte Red Bird-tilsette plater med tekstar om kjærleik som samsvarte med den kompliserte og sofistikerte musikken. Greenwich heldt fram å skrive hitplater med Jeff Barry, som den kjende «River Deep, Mountain High» og The Beach Boys sin «I Can Hear Music», frå 1969, men som låtskrivarlaget Cynthia Weil og Barry Mann, enda låtskrivarpartnareskapen deira då ekteskapet tok slutt. Greenwich heldt fram i musikkindustrien og spelte inn eit visealbum for Verve Records i 1973 og song korvokal for mange av dei største rockestjernene i 1970-åra. I 1984 var ho medverkande i ein musikal basert på livet hennar kalla Leader of the Pack.
Ellie Greenwich døydde av hjarteinfarkt i august 2009 etter å ha lege på sjukehus for lungebetennelse i New York City. Ho var då 68 år gammal.
Ettermæle
I 1991 vart Greenwich og Barry innlemma i Songwriters Hall of Fame. I 2004 laga Rolling Stone ei liste over dei 500 beste songane i rockehistoria, og lista inneheldt seks songar av Greenwich-Barry, meir enn noko anna låtskrivarteam. I 1964 aleine skreiv duoen songar for 17 singlar som nådde Billboard Hot 100-lista.
Wish You Were Here av Badfinger
Wish You Were Here er det sjette albumet til rockebandet Badfinger og det tredje på rad som vart produsert av Chris Thomas. Det vart spelt inn våren 1974 på Caribou Ranch i Colorado og gjeve ut i november det året på Warner Bros. Records. Wish You Were Here var det andre og siste albumet bandet gav ut på Warner.
Historie
Sjølv om albumet fekk god kritikk då det kom ut i magasinet Rolling Stone, vart det trekt frå platebutikkane tidleg i 1975, sju veker etter det kom ut, på grunn av eit søksmål mellom Warner og leiinga til Badfinger. Den korte tida albumet var på marknaden gjorde at det selde dårleg og har gjort den originale LP-utgåva relativt sjeldan.
Før det vart kalla attende klarte Wish You Were Here å nå 148. plassen på albumlista i USA. I 1990-åra vart det gjeve ut på CD i Japan og Tyskland. Albumet vart til slutt gjeve ut på CD i USA i 2007. Mange av songane har vore med på samleplater av Badfinger.
Etter at Wish You Were Here var ferdig innspelt, valde Pete Ham å slutte i Badfinger. Han vart erstatta av klaverspelaren og gitaristen Bob Jackson. Men etter at Warner indikerte at dei ville kansellere kontrakten med bandet om Ham slutta, gjekk han med på å kome attende, og Badfinger fortsette å turnere som eit femmannsband. Etter turneen slutta gitaristen Joey Molland i bandet.
Det neste Badfinger-albumet var Molland–Evans-albumet Airwaves i 1979. Ham, Evans, Gibbins og Jackson spelte inn eit album kalla Head First i desember 1974, før Pete Ham hengde seg i april 1975. Det sistnemnde albumet var det sjuande og siste for den originale kjernen i bandet, Ham–Evans–Gibbins, som hadde halde i lag sidan slutten av 1960-åra, då gruppa var kjend som The Iveys. Head First kom ikkje ut før i 2000 på grunn av fleire rettstvistar mellom Warner Bros. og leiinga i Badfinger.
Christian Frederik Berg
Christian Frederik Berg var ein norsk gardbrukar, handelsmann, lensmann og stortingsmann frå Bjørnør.
Berg var son til ein sokneprest. Sjølv var han frå 1858 gardbrukar og handelsmann på Sør-Kråkøya i Roan sokn i Bjørnør prestegjeld i Sør-Trøndelag frå 1858. Dessutan var han postopnar og dampskipsekspeditør. Han var bankkasserar frå 1864. Frå 1882 var han lensmann i heradet.
Berg var medlem av heradsstyret i Bjørnør 1866-87 og ordførar fram til 1882. Han var forlikskommissær frå 1865 og formann i dei to matrikuleringskommisjonane for Bjørnør, 1864-69. Elles var han medlem av sildelovskommisjonen 1887-89 og kommisjonen om brannkasse 1897.
Berg var 3. varamann til Stortinget 1871-73 frå Søndre Trondhjems amt. Han møtte då frå 20. mai 1873. Fast representant frå same amtet 1874-76 og 1880-82. Den første perioden var han medlem av næringskomite nr 2, i den siste av næringskomite nr 1. Berg var ein moderat høgremann.
Han døydde i Kristiania i 1908.
Mishmar David
Mishmar David (hebraisk skrift מִשְׁמַר דָּוִד, tyder 'Davids vakt') er ein fellesbusetnad sentralt i Israel. Han ligg i Shephelah nær Mazkeret Batya og høyrer til Gezer regionale kommune. I 2006 hadde han eit folketal på 197. I 2003 vart han den første kibbutzen som vart privatisert.
Historie
Landsbyen vart grunnlagd som ein kibbutz i 1948 av Holocaust-overlevande frå Romania og tidlegare soldatar, og vart kalla opp etter David Marcus, ein amerikansk oberst som hjelpte Israel under den arabisk-israelske krigen i 1948 og som seinare vart den første generalen i landet. Han vart grunnlagd på land som høyrte til den avfolka palestinske landsbyen Khulda. I 1970-åra tok kibbutzen i mot fleire immigrantar frå Storbritannia. Hovudnæringa var basert på dyrkinga av mais, avokado og druer, i tillegg til ei trykkpresse.
Den kollektive livsstilen gjekk tilbake i 1990-åra. Matsalen til kibbutzen vart stengd i 1994, og i 1999 vart systemet med å bli betalt etter behov avskaffa. I 2003 stemnde 50 personar for og berre ein i mot, og staden vart han omgjort til ein fellesbusetnad, som den første kibbutzen i Israel. Kibbutzen hadde gjeld på 18 million britiske pund, og selde landområde for å få bygd 350 bustadhus, medan resten av landområdet vart gjeve attende til staten. Kvar kibbutzmedlem fekk aksjar i trykkeriet.
Wilhelm Børresen
Wilhelm Ludvig Børresen var ein norsk kontorist, lensmann og stortingsmann frå Trondheim. Han representerte Venstre.
Børresen var son til ein portnar ved tukthuset i Trondheim. Sjølv var han åra 1873-77 tilsett hos ein kjøpmann i byen. Frå 1877 til -80 arbeidde han på sorenskrivarkontoret for Nordmøre, deretter sju år på amtskontoret i Molde. Tida 1887-90 var han fullmektig same staden, til han 1890 vart lensmann i Vestnes. Samstundes var han gardbrukar og kasserar for Reknes hospital sitt fond. Han var styreformann i Molde håndverkeres sparebank, og sidan med i styret for Vestnes Sparebank.
Børresen representerte Romsdals amt på Stortinget 1892-1900 og 1903-06. Heile tida var han medlem av protokollkomiteen.
Nof Ayalon
Nof Ayalon (hebraisk skrift נוף איילון, tyder Ayalon-utsynet) er ein fellesbusetnad sentralt i Israel. Han ligg i Ayalondalen nær Sha'alvim og høyrer til Gezer regionale kommune. I 2007 var folketalet 2 500.
Landsbyen vart grunnlagd i 1994 av styret til Yeshivat Sha'alvim.
Anne Gjevang
Anne Gjevang er ein norsk operasongar. Ho syng altstemme, og har ofte sunge i operaer av Wagner.
Eden Hazard
Eden Hazard er ein belgisk fotballspelar som spelar for den spanske klubben Real Madrid CF. Frå 2012 til 2010 spela han for Chelsea i engelsk Premier League. Han har òg landskampar for Belgia. Hazard vart seriemeister i Frankrike med Lille i 2011 og i England med Chelsea i 2015 og 2017. Han vann òg Europaligaen med Chelsea i 2013. Han vart kåra til årets spelar i Premier League i 2014/15-sesongen.
Anne Gjevang
Karriere
Gjevang har si musikalske utdanning m.a. frå Santa Cecilia-konservatoriet i Roma. Ho blei uteksaminert derifrå i 1971, same året som ho heldt konsertdebuten sin som songarinne. Ho utdanna seg vidare ved musikkhøgskolen i Wien, der ho tok eksamen i 1973. Ho song i sin fyrste opera allereie i 1972, og har hatt ein lang og innhaldsrik karriere etter dette.
I Noreg har ho mellom anna sunge hovudrollene i både Frøken Julie og Carmen ved Den Norske Opera. På verdsbasis har ho sunge solo med både Berliner Philharmoniker, Chicago Symphony Orchestra og London Philharmonic Orchestra og opptredd i Metropolitan Opera i New York by, på La Scala i Milano, på operaen i Zürich, i Paris, på Royal Opera House i London og på festspela i Bayreuth.
Oppland Arbeiderblad
Oppland Arbeiderblad, forkorta OA, er ei dagsavis med hovudkontor i Gjøvik grunnlagt 1924, som kjem ut måndag til fredag. Avisa dekkjer Vestoppland og Valdres, og er den einaste dagsavisa i Gjøvik-regionen etter at konkurrenten Samhold/Velgeren vart lagt ned i 1998. Frå hausten 1998 vart OA tilgjengeleg som nettavis.
I 2004 mottok kulturredaksjonen i avisa, saman med Hamar Arbeiderblad, NBU-prisen for barnebokanmeldelsar.
Prisvinnarar
Avisa er eigd av A-pressen ASA og sjefsredaktør er Jens Olai Jenssen.
Mellomspill i regn
«Mellomspill i regn» er ein song av Magne Høiland frå 1977.
Kristin Lavransdatter
Kristin Lavransdatter er ein romantrilogi av Sigrid Undset. Dei einskilde bøkene i trilogien er Kransen (1920), Husfrue (1921) og Korset (1922). Bøkene er historiske romanar frå norsk mellomaldermiljø. Trilogien om Kristin Lavransdatter er ein av dei viktigaste grunnane til at Sigrid Undset fekk nobelprisen i litteratur i 1928.
Den fyrste boka, Kransen, vart filmatisert i 1995. Liv Ullmann hadde regien, og Maria Bonnevie spela hovudrolla som Kristin.
Adriana Esteves
Adriana Esteves Agostinho Brichta er ein brasiliansk skodespelar.
Henrik C. Lie
Henrik Christian Lie var ein kontorist og politikar frå Røros. Han var stortingsmann 1910-12 for kjøpstadene i Nordland og partiet Frisinna Venstre.
Lie var son til ein oppsynsmann på Røros. I yngre år arbeidde han på kontoret til Rørosbanen og var telegrafist i Meråker. Frå 1881 arbeidde han på kontor i Trondheim, kontorfullmektig frå 1893. Han fekk seg i 1898 stilling som distriktskasserar i Narvik, bokhaldar i same byen frå 1911.
Lie var medlem i bystyret i Narvik frå 1901, også med i skulestyret i byen. Valperioden 1910-12 representerte han einmannskrinsen Bodø og Narvik på Stortinget, der han hadde plass i Jarnbanekomiteen. På tinget sokna han til Frisinna Venstre.
Saggrenda
Saggrenda er eit tettbygd område i Kongsberg kommune, ein snau mils veg vest for sentrum av Kongsberg.
I Saggrenda ligg mellom anna turistattraksjonen Kongens Gruve, ei av fleire nedlagde sølvgruver i Kongsbergområdet som høyrde til Kongsberg Sølvverk, som var i drift fram til 1958. Gruva er no museum som publikum kan vitje ved å verte med eit gruvetog 2,3 kilometer inn i berget. Det er Norsk Bergverksmuseum på Kongsberg som har ansvaret for gruva.
Det tidlegare danske Astmahjemmet, eit sanatorium som den danske Raudekrossen dreiv i perioden frå 1949 til 1979 for danske barn som hadde astma, låg òg i Saggrenda. Bygningen er no teke i bruk til anna føremål.
Saggrenda hadde òg ein statleg skogskule som hadde elevar frå heile Noreg. Skulen har i dag vorte til Saggrenda Naturbruk og Byggfagsenter, som er ei avdeling under den fylkeskommunale Kongsberg videregående skole, og gjev opplæring i fag som har med skog, utmark, friluftsliv, jakt, fiske, natur og miljø å gjere. Det er oppretta samarbeid med andre nordiske og baltiske naturbruksskuler, mellom anna om elevutveksling. Her er dessutan eit internat med tilbod til alle elevar ved Kongsberg videregående skole som elles ville ha hatt lang reiseveg mellom skulen og heimen.